**Тема:** Кылыг сөзүнүң дужаал наклонениези

**Сорулгазы:** 1)кылыг сөзүнүң дужаал наклонениезин, ооң утказын, кожумактарының шын бижилгезин уругларга өөредир; 2) аас болгаш бижимел чугаага дужаал наклонениезин шын ажыглап билиринге чаңчыктырар; 2)төрээн чер-чуртунга ынак болурунга кижизидер.

**Дерилгези:** карточкалар, мультимедиа дериг-херексел

**Кичээлдиң чорудуу:**

1. **Организастыг кезээ: (**уруглар-биле мендилежир, кичээлге беленин көөр, демдеглээр**)**
2. **Катаптаашкын:**

**А)** Карточка-биле ажыл

|  |
| --- |
| **Карточка №1** *Онаалгазы:* Дараазында кылыг сөстерге болуушкун наклонениезиниң келир үе кожумаан немеп бижиңер.*Чан, сугла, бижи, чуру, тур* |

|  |
| --- |
| **Карточка №2** *Онаалгазы:* Бердинген кылыг сөстерин тодаргай эвес амгы үеге өскертип бижиңер. Домактардан чогаадыңар.*Тур, кыл* |

|  |
| --- |
| **Карточка №3***Онаалгазы:* Бердинген домактарда кылыг сөстериниң үелерин тодарадыңар. 1. Урана онаалгазын кылып олур.
2. Эртен школага улуг маргылдаа болур.
3. Авам, ачам кежээге чедир ажылдап турар.
4. Ырак эвесте ыт ээре-дир.
 |

**Б)** Айтырыгга харыы:

**1.** Болуушкун наклонениези каш үеге чарлып чоруур? (эрткен үе, келир үе, амгы үе)

**2.** Болуушкун наклонениезиниң амгы үези каш хевирлиг? Чижектерден бериңер. (тодаргай а.ү., тодаргай эвес а.ү., барымдаалыг а.ү.)

**3.** Болуушкун наклонениезиниң келир үези кандыг айтырыгга харыылаттынып чоруурул? Чижекке бадыткаңар. (чүнү кылыр?, канчаар?..)

1. **Чаа тема тайылбыры.** Эрткен кичээлде өөренген темавысты кончуг эки шиңгээдип алган-дыр силер, уруглар. Бөгүн бис « Кылыг сөзүнүң дужаал наклонениези» деп теманы өөренир бис. Кыдырааштарыңарга ай-хүннү бижээш, чаа теманын адын бижип алыңар.

**Дүрүмү:** Кылыг сөзүнүң дужаал наклонениези кылдыныг боттандырар дугайында дужаал азы дилег илередир. *Чижээ:* Төрээн чуртувус делгерезин!

Дужаал наклонениези арын болгаш саннарга өскерлип чоруур.

***Таблица-биле ажыл****.*

|  |  |  |  |
| --- | --- | --- | --- |
| Арын | ч.с | х.с | Чижээ  |
| 1-ги арын | -айн/ -эйн | -ыңар/ -иңер/ -уңар/ -үңер |  Мен маңаа олур**айн**. Бажыңче чанаал**ыңар.** |
| 2-ги арын | - | -ыңар/ -иңер/ -уңар/ -үңер | Номну сонуургап номч**уңар**. |
| 3-кү арын | -зын/ -зин/ -сын/ -син | -зын+нар/ -зин+нер/ -сын+нар/ -син+нер | Ол эки ажылда**зын**. Олар кичээлге кел**зин**нер. |

 Дужаал наклонениезиниң 2-ги арнында кылыг сөзүнүң сөөлүнге эвилең аянны илередир –ам, -эм деп кожумак немежип болур: бер**ем**, бериңер**ем**.

 Ынчангаш чаа теманы дараазында онаалгаларга быжыглап алыылынар.

**Быжыглаашын.**

1. *Словарьлыг диктант. (*Сөстер номчуп бээрге оларның аразындан дужаал наклонениезинде турар кылыг сөстерин ушта бижиир)

*Ажылдаар, ойнаалыңар, олурайн, боданып олур, бижиттиниңер, хүндүлеп турар, чугаалажыйн, чоруулам, чуруур, дузалашсын, байырлап тур, сагынзыннар, ужуражыылам.*

1. *ном-биле ажыл.* Мергежилге 251 (аас-биле), Мергежилге 253 (бижимел)
2. **Туннел.** (кичээлге эки ажылдаан уругларга демдектерни салыр)
3. **Онаалга бээри.** Мергежилге 249

|  |
| --- |
| **Карточка №1** *Онаалгазы:* Дараазында кылыг сөстерге болуушкун наклонениезиниң келир үе кожумаан немеп бижиңер.*Чан, сугла, бижи, чуру, тур* |

|  |
| --- |
| **Карточка №2** *Онаалгазы:* Бердинген кылыг сөстерин тодаргай эвес амгы үеге өскертип бижиңер. Домактардан чогаадыңар.*Тур, кыл* |

|  |
| --- |
| **Карточка №3***Онаалгазы:* Бердинген домактарда кылыг сөстериниң үелерин тодарадыңар. 1. Урана онаалгазын кылып олур.
2. Эртен школага улуг маргылдаа болур.
3. Авам, ачам кежээге чедир ажылдап турар.
4. Ырак эвесте ыт ээре-дир.
 |